Mats Odell

Mats Christer Johannes Odell (født 30. april 1947 i Värnamo) er en svensk kristendemokratisk politiker.

Han var leder i Kristdemokratiska ungdomsförbundet 1973–1981, innvalgt i Vallentuna kommunfullmäktige og kommunstyrelse (kommunestyre og formannskap) 1979–1991, innvalgt i Sveriges riksdag fra Stockholms läns valgkrets 1991–2014, kommunikasjonsminister i Carl Bildts regjering 1991–1994, og kommunal-, bolig- og finansmarkedsminister i Fredrik Reinfeldts regjering 2006–2010. Etter at han trådte ut av regjeringen i 2010, ble han leder i den kristendemokratiske riksdagsgruppen. Odell var Kristdemokraternas 2. nestleder 2004–2012, men tapte med en tredjedel av stemmene da han utfordret Göran Hägglund om partiledervervet i 2012. Odell trakk seg også som leder i riksdagsgruppen.

Han er sønn av pinsepastoren Hans Carlsson, som stod partigrunnleggeren Lewi Pethrus nært. Han vokste opp i Värnamo og Vallentuna, og studerte økonomi ved Stockholms universitet. Han er gift, har fire barn og bor i Täby.

Referanser

Eksterne lenker 
 
 

Svenske riksdagsmedlemmer
Svenske riksdagsmedlemmer 2006–2010
Personer fra Vallentuna kommun